text: Mand betaler med falske 500 euro-sedler i Bauhaus
  07 september 2017 kl. 10.57
  Politiet efterlyser mand, som er mistænkt for at betale med falske penge i adskillige Bauhaus-afdelinger i Jylland og på Fyn.
  Se på billedet; denne mand er efterlyst af politiet for at forsøge at betale i Bauhaus med en falsk 500-euro seddel i syv forskellige i Jylland og på Fyn.
  Senest den 26. juni i Herning, hvor han benyttede sig af samme fremgangsmåde som tidligere i andre afdelinger af byggemarkedskæden Bauhaus. Heriblandt Vejle og Kolding samme dag den 24. juni.
  Overvågningsbilleder viser, hvordan manden forsøger at betale varer med en falsk 500-euro seddel.
  Den samme mand har tidligere også forsøgt sig i Bauhaus-forretninger i Odense, Tilst v/Aarhus, Randers og Aalborg.
  Angiveligt er det alle steder lykkes manden at slippe af sted med sit forehavende. De falske 500 euro sedler er først opdaget af pengetranspostfirmaet, der afhenter dagens omsætning i forretningerne efter lukketid, og derefter meldt til politiet.
  Henvendelse i sagen kan ske til politiet på telefon 114.
  